യുപിയില് തടവുകാരന് മരിച്ചത് വെടിയേറ്റെന്നു പോസ്റ്റ്മോര്ട്ടം റിപ്പോര്ട്ട് ഫറൂഖാബാദ്: ജില്ലാ ജയിലില് പോലീസുകാരും തടവുകാരും തമ്മിലുണ്ടായ സംഘര്ഷത്തിനിടെ ജയിന്പുര് സ്വദേശി ശിവം കൊല്ലപ്പെട്ടതു വെടിയേറ്റെന്നു പോസ്റ്റ്മോര്ട്ടം റിപ്പോര്ട്ട്. ശിവത്തിനു ദേഹാസ്വാസ്ഥ്യം ഉണ്ടായതിനുപിന്നാലെ ആശുപത്രിയിലേക്കുപോകുംവഴി മരണം സംഭവിച്ചെന്നായിരുന്നു പോലീസ് ഭാഷ്യം. അതേസമയം, തനിക്കു വെടിയേറ്റതായി ശിവം വിളിച്ചുപറയുന്ന വീഡിയോ സമൂഹമാധ്യമങ്ങളില് വൈറലായിരുന്നു.ശിവത്തിന്റെ തലയിലാണു വെടിയേറ്റതെന്നു ജില്ലാ മജിസ്ട്രേറ്റ് സഞ്ജയ്കുമാര് സിംഗ് പറഞ്ഞു. ഡെങ്കിപ്പനി ബാധയെത്തുടര്ന്ന് സഫായി മെഡിക്കല് കോളജില് തടവുകാരിലൊരാള് മരിക്കാനിടയായ സംഭവത്തിനു പിന്നാലെയാണ് ഞായറാഴ്ച ജയിലില് സംഘര്ഷാവസ്ഥയുണ്ടായത്. സംഘര്ഷത്തില് 30 പോലീസുകാര്ക്കു പരിക്കേറ്റിരുന്നു. കൊല്ലപ്പെട്ട ശിവം ഉള്പ്പെടെ 27 തടവുകാര്ക്കെതിരേ പോലീസ് അതിക്രമത്തിനു കേസെടുത്തിട്ടുണ്ട്.